धूप से झुलसी त्वचा, मुंहासे, रूसी, बालों में बदबू से बचने के घरेलू उपाय अपनाएं
गर्मियों में पसीना, गंदगी, धूल-मिट्टी, प्रदूषण, सूर्य की तेज किरणों से कई स्किन प्रॉब्लम्स शुरू हो जाती हैं। समर में होने वाली स्किन प्रॉब्लम्स से बचने के अपनाएं ब्यूटी एक्सपर्ट के बताए घरेलू उपाय।
गर्मियां शुरू होते ही इसका असर सबसे पहले स्किन पर होने लगता है। सन टैन, मुंहासे, डैंड्रफ, हीट रैशेज, स्किन और बालों का ऑयली हो जाना, मेकअप का मेल्ट हो जाना समर की आम स्किन प्रॉब्लम्स हैं। समर में स्किन प्रॉब्लम्स से बचने के घरेलू उपाय बता रही हैं ब्यूटी एक्सपर्ट शहनाज हुसैन।
गर्मियों में पसीना, गंदगी, धूल-मिट्टी, प्रदूषण, सूर्य की तेज किरणों से कई स्किन प्रॉब्लम्स शुरू हो जाती हैं। ऐसे में स्किन का खास ध्यान रखना जरूरी है। समर में होने वाली स्किन प्रॉब्लम्स से बचने के अपनाएं ब्यूटी एक्सपर्ट के बताए घरेलू उपाय।
गर्मियों में होने वाली स्किन प्रॉब्लम्स के घरेलू उपाय 
टैनिंग
पिसे हुए बादाम में दही मिलाकर स्क्रब बनाएं। इसे चेहरे पर लगाकर हल्के हाथों से रगड़ें। 10 मिनट बाद पानी से धो लें। टैन हटाने के लिए हफ्ते में दो बार इस फेशियल स्क्रब का इस्तेमाल करें।
सनबर्न
धूप से झुलसी त्वचा पर ताजा एलो वेरा जेल लगाने से आराम मिलता है। यह स्किन को तेजी से ठीक होने में मदद करता है। इस हीलिंग प्लांट में मौजूद पोषक मिनरल, जिंक एंटीइंफ्लेमेटरी है।
पिंपल्स
पिंपल्स और रैशेज के लिए चंदन के पेस्ट को थोड़े से गुलाब जल में मिलाकर पूरे चेहरे पर लगाएं। 20 मिनट बाद इसे सादे पानी से धो लें।
बालों की बदबू दूर करने के लिए 
एक मग पानी में एक नींबू का रस और आधा कप गुलाब जल मिलाएं। शैम्पू करने के बार आखिर में इस पानी से बाल धोएं।
डैंड्रफ के लिए 
50 मिली गुलाब जल में रोजमेरी एसेंशियल ऑयल की 5 बूंदें अच्छी तरह मिलाएं। इसे टाइट-फिटिंग ढक्कन वाली कांच की बोतल में रखें। शैम्पू करने के बाद इसे स्कैल्प पर लगाएं और छोड़ दें। एसेंशियल ऑयल्स को कभी भी अकेले इस्तेमाल नहीं करना चाहिए।
ऑयली स्किन के लिए 
एक टेबलस्पून नींबू का रस और एक टेबलस्पून गुलाब जल में पीसे हुए पुदीने के पत्ते मिलाएं। मिश्रण को एक घंटे के लिए अलग रख दें। फिर इसे चेहरे पर लगाएं। 20 मिनट बाद धो लें। यह पैक स्किन से एक्स्ट्रा ऑयल हटाकर उसे सॉफ्ट और फ्रेश बनाता है।
कॉम्बिनेशन स्किन के लिए
एक-एक चम्मच ठंडा दूध और खीरे के रस में एक चौथाई चम्मच नींबू का रस मिलाएं। रूई की मदद से इस लोशन से चेहरा पोंछ लें। फिर पानी से अच्छी तरह चेहरा धो लें।
कूलिंग मास्क
दो चम्मच ककड़ी के रस में एक अंडे की सफेदी और जरूरत के अनुसार मिल्क पाउडर मिलाकर गाढ़ा पेस्ट बनाएं। इसे चेहरे और गर्दन पर लगाएं, आधे घंटे बाद पानी से धो लें। स्किन ऑयली है तो पेस्ट में मिल्क पाउडर न मिलाएं।
स्किन टोनर
पानी को उबालकर उसमें ग्रीन टी की पत्तियां डालें। 15 मिनट तक पकने दें। ठंडा करके छान लें। चाय के पानी को फ्रिज में रख दें। रूई की मदद से स्किन पर लगाएं। यह होममेड टोनर हर तरह की स्किन के लिए बेस्ट है।
गर्मियों में घर से बाहर निकलने से पहले इन बातों का ध्यान रखें:
